கே. ஆர். ராமசாமி
{{Infobox person
 | name               = கே. ஆர். ராமசாமி
 | image              = KRRamasamy1.jpg
 | alt                = 
 | caption            = 
 | birth_name         = கும்பகோணம் ராமபத்ர இராமசாமி
 | birth_date         = {{birth date|df=yes|1914|4|14}}
 | birth_place        = [[கும்பகோணம்]]
 | death_date         = {{Death date and age|df=yes|1971|8|5|1914|4|14}}
 | death_place        = 
 | nationality        = இந்தியர்
 | other_names        = 
 | citizenship        = 
 | occupation         = நடிகர், பாடகர்
 | years_active       = 
 | known_for          = 
 | spouse             = கல்யாணி
 | children           = 2
 }}
 '''கே. ஆர். ராமசாமி''' (ஏப்ரல் 14, 1914 - ஆகத்து 5, 1971) தமிழ் நாடக மற்றும் திரைப்பட நடிகரும், பாடகரும் ஆவார். ''நடிப்பிசைப் புலவர்'' என்றழைக்கப்பட்டவர். [[1935]] முதல் [[1969]] வரை திரைப்படங்களில் நடித்தவர். கதாநாயகனாகப் பல படங்களில் நடித்திருக்கிறார். [[அறிஞர் அண்ணா]]வின் [[வேலைக்காரி]] திரைப்படம் இவருக்குப் பெரும் புகழைத் தேடித் தந்தது. 
 
 ==வாழ்க்கைச் சுருக்கம்==
 [[தமிழ்நாடு]] [[கும்பகோணம்|கும்பகோணத்தை]]ப் பிறப்பிடமாகக் கொண்ட ராமசாமியின் கலை வாழ்க்கை [[மதுரை]] ஒரிஜினல் பாய்ஸ் கம்பனியில் ஆரம்பமானது. தனது ஆறாவது வயதிலேயே நாடக மேடையில் ஏறினார். தனது பதின்மூன்றாவது வயதில் [[டி. கே. எஸ். சகோதரர்கள்|டி. கே. எஸ். சகோதரர்களின்]] ஸ்ரீ பால சண்முகானந்த சபையில் இணைந்து கொண்டார். எட்டாண்டு காலம் இதே கம்பனியில் பணியாற்றினார். அப்போது ''மேனகா'' என்ற தங்களது நாடகத்தை டி.கே.எஸ் சகோதரர்கள் [[மேனகா (1935 திரைப்படம்)|மேனகா]] என்ற அதே பெயரில் திரைப்படமாக எடுத்தார்கள். [[1935]] ஆம் ஆண்டில் வெளிவந்த இந்தப் படத்தில் பைத்தியக்காரனாக கே.ஆர்.ராமசாமி நடித்தார். இதுவே இவரது முதலாவது படமும் தமிழில் வெளிவந்த முதலாவது சமூகப்படமும் ஆகும். 
 
 இதன் பின்னர் சண்முகம் சகோதரர்களின் [[குமாஸ்தாவின் பெண்]] ([[1941]]) படத்தில் &quot;சினிமா இயக்குநர் வி.பி.வார்&quot; என்ற நகைச்சுவை வேடத்தில் நடித்தார். ராமசாமியை முதன் முதலாகக் கதாநாயகனாக்கியது [[பூம்பாவை]] ([[1944]]). இவருடன் [[யூ. ஆர். ஜீவரத்தினம்]] இணைந்து நடித்தார்.
 
 கலைவாணர் [[என். எஸ். கிருஷ்ணன்|என்.எஸ்.கிருஷ்ணனின்]] என்.எஸ்.கே நாடகக் குழுவில் இணைந்தார். என்.எஸ்.கிருஷ்ணன் சிறை செல்ல நேர்ந்த பிறகு, அவரது நாடக சபையில் இருந்து விலகி கலைவாணர் பெயரிலேயே கிருஷ்ணன் நாடக சபாவை [[ஜூலை 17]], [[1946]] இல் தொடங்கினார். திராவிட இயக்கத்தோடு, குறிப்பாக அறிஞர் அண்ணாவோடு மிகுந்த ஈடுபாடு கொண்டிருந்தார். சொந்தத்தில் ராமசாமி நாடகக் குழுவைத் தொடங்கியதும், இக்குழுவிற்காகவே அண்ணா [[வேலைக்காரி]], [[ஓர் இரவு]] ஆகிய நாடகங்களை எழுதிக் கொடுத்தார்.
 
 [[தெய்வ நீதி]] ([[1947]]), [[கங்கணம் (திரைப்படம்)|கங்கணம்]] ([[1947]]), [[பில்ஹணா]] ஆகிய படங்களில் நடித்தார். [[கிருஷ்ண பக்தி]]யில் துணை நடிகராக நடித்தார்.
 
 ராமசாமிக்கு பெரும்புகழைத் தேடித்தந்த படம் [[வேலைக்காரி]].  இது [[1949]] இல் வெளிவந்தது. இதனைத்தொடர்ந்து [[1950]] இல் [[விஜயகுமாரி (திரைப்படம்)|விஜயகுமாரி]]யில் [[டி. ஆர். ராஜகுமாரி]]யுடன் சேர்ந்து நடித்தார். அண்ணாவின் [[ஓர் இரவு]] ([[1951]]) திரைப்படமும் இவருக்குப் புகழைத் தேடித்தந்தது.
 
 [[எதையும் தாங்கும் இதயம்]] திரைப்படத்தில் [[எஸ். ஜானகி]]யுடன் இணைந்து ''உள்ளம் தேடாதே என்று சொல்லுதே'' என்ற பிரபலமான பாடலைப் பாடினார்.
 
 ==பிற்காலம்==
 பின்னாட்களில் [[நாடோடி]] ([[1966]]), [[அரச கட்டளை]] ([[1967]]), [[நம் நாடு (1969 திரைப்படம்)|நம் நாடு]] ([[1969]]) போன்ற படங்களில் கௌரவ நடிகராக ராமசாமி நடித்தார். திரையுலகில் பல துறைகளிலும் தன்னை நிலை நிறுத்திப் புகழ்பெற்ற கே. ஆர். ராமசாமி ஆகஸ்ட் [[1971]] இல் மறைந்தார்.
 
 ==நடித்த திரைப்படங்களின் பட்டியல்==
 # [[பூம்பாவை (திரைப்படம்)|பூம்பாவை]] (1944)
 # [[தெய்வ நீதி]] (1947)
 # [[கங்கணம் (திரைப்படம்)|கங்கணம்]] (1947)
 # [[கிருஷ்ண பக்தி]] (1949)
 # [[வேலைக்காரி (திரைப்படம்)|வேலைக்காரி]] (1949)
 # [[விஜயகுமாரி (திரைப்படம்)|விஜயகுமாரி]] (1950)
 # [[காஞ்சனா (1952 திரைப்படம்)|காஞ்சனா]] (1952)
 # [[துளி விசம்]] (1954)
 # [[சுகம் எங்கே]] (1954)
 # [[சொர்க்க வாசல் (திரைப்படம்)|சொர்க்க வாசல்]] (1954)
 # [[மேனகா (1955 திரைப்படம்)|மேனகா]] (1955)
 # [[நீதிபதி (1955 திரைப்படம்)|நீதிபதி]] (1955)
 # [[சதாரம்]] (1956)
 # [[அவன் அமரன் (திரைப்படம்)|அவன் அமரன்]] (1958)
 # [[கன்னியின் சபதம்]] (1958)
 # [[தலை கொடுத்தான் தம்பி]] (1959)
 # [[செந்தாமரை (திரைப்படம்)|செந்தாமரை]] (1962)
 # [[எதையும் தாங்கும் இதயம்]] (1962)
 
 ==உசாத்துணை==
 * வானொலி மஞ்சரி, ஜனவரி 1999, கொழும்பு
 * பேசும்படம், மார்ச் 1949, சென்னை
 * பேசும்படம், மே 51, சென்னை
 *திராவிட இயக்கத் தூண்கள் (1999), க. திருநாவுக்கரசு, நக்கீரன் பதிப்பகம்
 
 ==வெளியிணைப்புகள்==
 * [http://www.thehindu.com/features/cinema/k-r-ramaswamy-the-man-who-started-the-trend/article6429708.ece ''The man who started the trend'']
 
 [[பகுப்பு:தமிழ்த் திரைப்பட நடிகர்கள்]]
 [[பகுப்பு:இந்தியத் தமிழ் நாடக நடிகர்கள்]]
 [[பகுப்பு:1914 பிறப்புகள்]]